JohanHeinsen/ENO huggingface dataset:
Aarhuus Stifts-Tidende, 1844-08-13
Den jydske Stænderforsamlings Præsident har fra Hs. Durchl. Hertugen af Augustenborg modtaget en Skrivelse, hvori han, i Anledning af de af Oberst Brock under Adressediscussionen brugte Ytringer, "det er kun 35 Aar siden, at en lignende Magt i Riget blev betroet til en sand Hædersmand, men en Krone vinkede, han svigtede sin Pligt og forsømte det lykkeligste Moment til at skaffe Danmark Opreisning for lidte Tab, tilkjendegiver, at han, da han af den kgl. Commiss. Svar paa denne Yttring seer, at der er sigtet til hans afdøde Onkel, der i 1809 blev valgt til Kronprinds af Sverrig, anseer det for sin Pligt at tilbagevise hiin ugrundede Beskyldning og at godtgjøre det Udeføiede i samme, hvilket han har troet ikke at kunne gjøre paa en mere fyldestgjørende Maade end ved at fremsende anden Deel af Ridder Aalls "Erindringer som Bidrag til Norges Historie fra 1800–1815", der indeholde den fuldstændigste Oplysning om hans Onkels Forhold som Høistcommanderende i Norge. (St. Td.)
Aarhuus Stifts-Tidende, 1844-08-13
Angaaende Udkastet til den nye Presselov hedder det i Fædrelandet: "Vi haabe, at Stænderne, hvis de faae Tid til at behandle dette saa seent fremkomne, overordentlig vigtige Lovarbeide, aldeles ville fraraade samme som staaende i Strid med det, danske Borgere efter deres nuværende Trin af Oplysning og Civilisation have Ret til at fordre. Vi kunne naturligviis ikke idag indlade os paa nogen Kritik af dette sørgelige Vidnesbyrd om det kongelige danske Cancellies Standpunkt, men skulle blot foreløbig bemærke, at Udkastet har beholdt det foreløbige Gjennemsyn af Blade og Skrifter, som indførtes 1814, det danske Cancelli troer følgelig, at vi i 1844 ere gaaede saameget tilbage, at vi nu ikke engang kunne taale den Frihed, som Frdn. 27de Septbr. 1799 tilstod de Danske for et halvhundrede Aar siden, ja Tilsynsmandens Myndighed er endog bleven udvidet. Desuden har Udkastet for de ikke priviligerede Blade indført Cautioner, der i Forhold til vor Presses Vilkaar ere sværere end de største franske; og fastsat Straffe for "nedsættende Fremstillinger af fremmede Regjeringers Forholdsregler, hvorved den indrømmede Ret til at behandle Politik bliver i høieste Grad farlig, ja næsten ubrugelig. Udkastet indeholder derhos andre aldeles exorbitante Bestemmelser, som: 3 Maaneders Fængsel for blot utilbørlige Ord imod Private; Statsfængsel fra 1 til 5 Aar for at "søge at fremkalde Bestræbelser for at bevirke en Forandring i Forfatningen; Fængsel til 1 Aar for utilbørlige, usømmelige og forbittrende Udtryk imod Lovene eller Regjeringens Foranstaltninger; Forbedringshuusarbeide indtil 3 Aar for Angreb paa Grundstøtterne for den sædelige og borgerlige Orden; Fængsel i flere Maaneder for at "forarge" tolererede Religionssamfund; Fængsel indtil 1 Aar for at "opvække Had og Forbittrelse imellem de forskjellige Vort Scepter undergivne Statsdele eller imellem forskjellige Samfunds classer, Straf for uhjemlede Efterretninger osv. osv. Endelig er Censuren for selv den mindste Forseelse imod det Offentlige beholdt, en Bestemmelse, som Enhver, der har ringeste Bekjendtskab til Forholdene, veed, snart vil gjøre den uafhængige Journalistik til en Umulighed her i Danmark, og Slutningsparagraphen vil ypperligt kunne benyttes til Tale, Brev- og Manuscript Processer.
Aarhuus Stifts-Tidende, 1844-08-13
J Midten af næstforrige Uge feirede SlesvigHolsteens tydske Sangforeninger en Sangerfest i Byen Slesvig, som i enhver Henseende kan kaldes storartet. Alle derv. Sangere ere fulde af Roes over Slesvigs Gjæstfrihed. Samtlige Byens Huse og Gader vare smykkede paa det høitideligste. Der var opreist Æreporte rundtom i Gaderne, og saavel derfra som fra Vinduerne varede utallige Faner, der for det meeste viste Slesvig=Holsteens Farver og Jnsignier: Rødt, Blaat og Hvidt, med Neldebladet og de to Løver; men deriblandt faaes ogsaa den almindelige tydske Fane: Sort, Rødt og Guult. Desuden vare alle Huse riigt prydede med Blomster= og Ege Guirlander. Tirsdagen den 23de Juli holdt Sangforeningen sit Jndtog i Staden. Alle Kjøretøierne vare behængte med Løv- og Blomsterguirlander; særdeles udmærket var Sangforeningen fra Noer, der kjørte i Prindstatholderens Eqvipager, hvis Heste og Kudske vare smykkede med trefarvede (rød blaahvide) Baand. Om Aftenen var et stort Festmaaltid for Sangerne, hvis Antal var 500. Stemningen var her meget begeistret. Hele Tendentsen var patriotisk tydsk. Efter Maaltidet bragte Sangforeningen fra Kiel Stænderfors. Præsident, Etatsr. Falck, et "Leve!" for hans til Protocollen afgivne Erklæring ang. Tilretteviisningen. Onsd. den 24de var den egentlige Festdag, som begyndte med en geistlig Concert i Domkirken. Auditoriet beløb sig til 4000 Mennesker. Noget over Middag droge Sangerne med deres Faner og Bannere hen paa den store Markedsplads, Norden for Byen. Her var terasseformigt opreist en med Egeløv og Moos smykket Tribune, hvorom vare plantede alle de forskjellige Sangforeningers Faner, blandt hvilke den flensborgske især tildrog sig Opmærksomhed og Beundring. Den var en Foræring af Flensborgs Koner og Jomfruer, og et Beviis paa, at der ogsaa i Flensborg hersker tydsk Aand og Sands (!). Længere nede i en Halvkreds vare opreiste en Mængde Telte, ligeledes med vajende Faner, forsynede med Jndskrifter &c., og høiere oppe den store Festhal, hvori der var dækket for 2500 Personer, og en aaben Salon til Musiken. Ovenover denne vajede en uhyre stor Fane med det slesvigholsteenske Vaaben. Over 14000 Mennesker vare tilstede. Den stærke Mandssang brusede med sin Kraft udover Mængden. Den vandt overordentligt bifald. Derefter gik man tilbords. Blandt de udbragte Skaaler vare: for Landsherren, Hertug af Slesvig Holsteen, Kong Christian VIII. af Danmark; for det tydske Fædreland, for Slesvig=Holsteen, for de tydske Koner og Piger, for tydsk Videnskab og Kunst, for mandig Udholdenhed og mandig Daad, &c. Jmidlertid var hele Pladsen oplyst med couleurte Lamper, Beegkrandse og Glædesblus. Om Aftenen var Bal mange Huse og Æresporte vare illuminerede, osv. Næste Formiddag toges Afsked, atter under Sang og Taler.
Aarhuus Stifts-Tidende, 1844-08-13
Hvor Sangerfesten skal være næste Aar, er ikke afgjort endnu. Man har isinde at stifte en nordtydsk Sang forening som skal naae ligge til Kongeagen (17). Beretningen slutter saaledes: "Der viste sig ved denne Fest, klart og bestemt, en afgjort tydsk Patriotisme og Fastholden ved Slesvig Holsteens Eenhed (!), idet man aldeles ignorerede de Jnvectiver som for kort den strømmede hertil fra Norden, og neppe omtalte Danmark (!!), saa at der i denne Henseende blev givet den skjønneste Modsætning til Festen paa Skamlingsbanken.
Aarhuus Stifts-Tidende, 1844-08-13
Det var den 4de August at Overkrigsretsdommen og Hs. M. Kongens Benaadningsrescript i den mod de anklagede Officierer og Dragoner af 2det Dragonregiment anlagte Sag blev, i Statholderens Nærværelse, publiceret i Stændersalen i Jtzehoe, hvorom der i den Jtzehoer Avis endnu meddeles følgende hidtil ubekjendte Details: "Regimentscommandeuren Oberstl. v. Hindenburg og Esqvadronschefen Ritm. v. Christiansen ere afskedigede, med Bibehold af deres Rang, men uden Pension; Regimentsadj. Pr. Lieutn. v. Linstow er tilkjendt 2 Maaneders Fæstningsarrest. Disse Domme have Hs. M. Kongen stadfæstet. Ritmester v. Scharfenberg og Pr. Lieutn. Kammerj. v. Krieger have faaet Jrettesættelser af Prinds Statholderen. Af de anklagede 56 Dragoner vare 5 blevne aldeles benaadede, de Øvrige havde Krigsretten dømt til 3 indtil Saarig Fæstningsarbeide. Hs. M. Kongen har benaadet de Øvrige saaledes: 2 faae hver 75 Stokkeslag og 6 G. 5 D. Fængsel paa Vand og Brød, 2 hver 50 Slag og 5 G. 5 D. F. paa Vand, og Brød, de Øvrige 4 G. 5 Dage og 3 G. 5 D. Fængsel paa Vand og Brød. Hele den 4de Esqvadron skal opløses, og en ny organiseres af Regimentets øvrige Bestanddeel. Til Regimentscommandeur er udnævnt Oberstlieutn. v. Flindt, hidtilv. Command for det 4de Dr. Rom. i Nestved. For Øieblikket er Ritmester, Prinds Frederik af Holsteen Glücksborg Høistcommanderende. Ogsaa 6 Underoffficierer og en Trompeter have faaet deres Afsked.
Aarhuus Stifts-Tidende, 1844-08-13
Jtzehoer Avis slutter med den bemærkning: "Saavel iblandt Publicum som mellem de dømte Dragoner udtaler sig Stemningen i de simple Ord: "Vi have dog en naadig Konge!
Aarhuus Stifts-Tidende, 1844-08-13
Da DD. MM. paa Allerhsts. Reise fra Gravensteen, til Fohr den 6te de passerede det flensborger Stad gebeet, havde der ved Schäferhuset samlet sig et stort Antal af Flensborgs Jndvaanere, og navnlig den hele kgl. Frederiksgarde samt Christiansgardens Officierer og Musikcorps. Mange Dannebrogsfaner vajede, og det kgl. Par modtoges med en alm. Jubel. Blandt flere som Hs. M. ved denne Leilighed talte med var ogsaa Senator Nielsen, som af Kongen blev kaldt hen til Vognen og modtog af Monarkens Mund de meest opmuntrende Forsikkringer med Hensyn til den Flensborg=Husum Tønninger Jernbane.
Aarhuus Stifts-Tidende, 1844-08-13
J Flensborg har været stor Strid og Uenighed i Anledning af den Fane som tre slesvigholsteenske Damer, med Md. Gorrissen i Spidsen, have paanødt den Flensburger Liedertafel." J Slesvig blev denne Fane, med sine tydske Farver, som vi have hørt, modtagen med meget Jubel. Derimod fik Nogle, som deeltoge i samme Sangfest, og førte det danske Flag, det Raad, at tage Nationalflaget ind, for at der ikke skulde opstaae Strid.
Aarhuus Stifts-Tidende, 1844-08-13
Professor Paulsen i Kiel beklager sig i Corresp. over, at han ved sin Tilbagekomst fra Festen paa Skamlingsbanken er paa alle Maader bleven angreben. og chicaneret af Slesvigholstenerne for sin udviste Deeltagelse for de danske Slesvigeres Sag. "Corfaren, meddeler følgende Commedieplacat: "Paa National-Skuepladsen i Viborg opføres med høie Vedkommendes forventede Tilladelse hver Dag for det Første: Hovmesteren i Knibe, tragisk Lystspil i mange Acter af flere udmærkede Forfattere. Derefter: Seer Jer i Speil, Folketragoedie tilegnet Roeskilde Stænder. Enhver har Lov til at see paa det for ingen Penge.
Aarhuus Stifts-Tidende, 1844-08-13
Landeiendoms-Salg. Skovlundgaard er solgt af Proprietair Beyer til Proprietair Gleerup paa Vang pr. Commission for 11,000 P.
Aarhuus Stifts-Tidende, 1844-08-13
Literatur. Fra Pressen er udkommet: "Beretning om den i Aaret 1844 for Kongeriget indførte nye Jordskyldsætnings Væsen og Historie samt Oversigt af de ældre Matriculer fra 166 1 og 1690, af Conferentsr. Rothe. - Olger Danske, Ridderen uden Daddel, Drama med Tryllespil af Martini. - Krønike-Lises Eventyr, eller fyenske Sagn, udgivne af Fr. Schald mose. - Historisk Læsebog for Pigeskoler af Fr. Nosselt, oversat af Cand. theol. Chr. Brix.
Aarhuus Stifts-Tidende, 1844-08-13
Fallitter. Viinhandler Henrich Carl Verclas i Odense har overgivet sit Bo til Skifterettens Behandling.
Aarhuus Stifts-Tidende, 1844-08-13
Copulerede. J Odense den 10de August: Boghandler Chr. Karup og Jfr. Elisa Belschner.
Aarhuus Stifts-Tidende, 1844-08-13
Bekjendtgjørelser. At min trofaste Hustru, mine 7 Børns kjærlige Moder, Henriette Juliane Elise, fød Høyer, igaar Aftes, efter langvarige og haarde Lidelser har fuldendt sit Jordeliv i en Alder af 41 Aar og vort lykkelige Ægteskabs 19de, bekjendtgjøres herved sørgeligst for fraværende Venner og Bekjendte. Viborg, den 9de August 1844. S. Buchwaldt. Horsens borgerlige Skyttelaug. Overeensstemmende med den ved Foraars-Generalforsamlingen tagne Beslutning afholder Lauget en Skiveskydning Fredagen den 23de og Løverdagen den 24de dennes, hvilket herved bekjendtgjøres. Mødestedet er paa Skydebanen og Modetiden om Morgenen Kl. 7. Billetter til Skydningen kunne afhentes Tirsdag og Onsdag for Skydedagen hos Laugets Secretair, Kjøbmand J. Gylding, imod Foreviisning af Qvittering for Indbetaling af Resten af Aarets Contingent. Horsens, den 9de August 1844. Directionen.
Aarhuus Stifts-Tidende, 1844-08-13
Skiveskydning ved Veile den 16de August. Ved at opmaale Skydepladsen, som bliver ved Veile nordre Skovfogedhuus, fandtes at Banens Længde kan blive 230 Al., hvorfor det herved bekjendtgjøres, at Stang rifler tilstædes Brug paa 230 Al. og Jagtrifler 200 Al.
Aarhuus Stifts-Tidende, 1844-08-13
Det forhen annoncerede betræffende Kuglernes Vægt for Jagtrifler, hæves saaledes. N. H. Printz.
Aarhuus Stifts-Tidende, 1844-08-13
Efterat Skifteretten, ved en i saa Henseende antagen Sagfører, havde indledet Underhandling med det tydske Livsforsikkrings-Selskab i Lübeck, betræffende den Fordring, som Boet efter Boghandler J. W. Bruun formenes at have, hidrørende fra den af den Afdøde tegnede Livs assurance, har man nu, i Skrivelse fra bemeldte Sagfører, modtaget Forslag til Afgjørelse heraf. Jdet Skifteretten, forinden endelig Bestemmelse herom tages, ønsker at gjøre Boets Vedkommende bekjendte med dette Forslag og erfare deres Formening herom, er en Skiftesamling i den Anledning bestemt til Afholdelse paa Raadstuen heri Staden Mandagen den 26de dennes, om Eftermiddagen Kl. 4; hvilket herved, i Henhold til Bestemmelserne i Pl. 21de April 1824, bekjendtgjøres. At de Udeblivende maa finde sig i hvad de Mødende beslutte, er en Selvfølge. Aarhuus Skifteret, den 10de August 1844. Tillige paa Hr. Cancelliraad Engelsteds Vegne Fleischer.
Aarhuus Stifts-Tidende, 1844-08-13
Ved Proclama af Dags Dato, som snarest muligt læses for vedkommende Retter, ere alle De som maatte have nogen Fordring i Boet efter Huusmand Peder Christophersen af Pineberghuuset i Albøge Sogn, Sønder Herred, overeensstemmende m. Pl. 2 Juni 1819 indkaldte med 12 Ugers Varsel til at anmelde og beviisliggjøre saadan for undertegnede Skifteforvalter under Fortabelse af deres havende Ret; hvilket herved endvidere bekjendtgjøres. Sønder og Mols Herreders Contoir i Ebeltoft, den 7de August 1844. Stephensen.
Aarhuus Stifts-Tidende, 1844-08-13
Ved Proclama af Dags Dato, som snarest muligt læses for vedkommende Retter, ere alle de som maatte have nogen Fordring i Boet efter afskediget Premierlieutenant Clemen Marcussen af Margrethelund i Mols Herred, overeensstemmende med Plac. 2den Juli 1819 indkaldte med 12 Ugers Varsel til at anmelde og beviisliggjøre deres havende Krav for undertegnede Boets Skifteforvalter under Fortabelse af deres Ret; hvilket herved endvidere bekjendtgjøres. Sønder og Mols Herreders Contoir i Ebeltoft, den 25de Juli 1844. Stephensen.
Aarhuus Stifts-Tidende, 1844-08-13
Det ærede aarhusianske Publicum er jeg herved saa fri at underrette om, at jeg, efter i circa 10 Aar at have uddannet mig i Musiken under Veiledning af Hovedstadens förste Musici, nemlig dHrr. Stein, Wilmers og Courlænder, agter at give Underviisning i Pianofortespil heri Byen, hvis jeg ved tilstrækkelige Informationer kunde see mig i Stand til at soutenere mig. Da jeg nødvendigviis snart maa underrette mine Elever i Kjöbenhavn om, at jeg har forandret Opholdsted, og da jeg nødigen vilde opgive disse hidtil havte Informationer, förend at være et tilstrækkeligt Antal sikkret her i Byen, bedes de, som agte at tage Information hos mig, snarest muligt, og senest inden 14 Dage, behageligst at underrette mig derom i en Billet, aflagt hos Hr. Overkrigscommissair Elmquist, hos hvem desuden nærmere Oplysninger vil kunne erholdes. Aarhus, den 10de August 1844. Julius Cohen, Pianist.
Aarhuus Stifts-Tidende, 1844-08-13
Efter Reqvisition fra Procurator Olsen i Randers, paa vedkommende Forligs- og Udlægshavers Reqvisition, bliver det Jens Henrichsen Busch eller Albech tilhørende Sted, Røghuset, eller Qvasbrodhuuset, kaldet, i Gjesing Sogn, med underliggende Jorder, Heder og Moser, af Hartkorn, af Løvenholms Hovedgaardstaxt, 1 Tde 6 Skpr. 1 Fdkr. 2 3/4 Alb., og, af Hevringsholms dito, 4 Skpr. 3 Fdkr. 1 3/4 Alb., med derpaa værende Afgrøde, stillet til Bortsalg ved 3de Auctioner, som afholdes Fredagene den 6te, 13de og 20de næste Maaned, hver Dags Formiddag Kl. 10. De 2de første Auctioner afholdes her paa Contoiret og 3die Auction paa Eiendommen, der agtes solgt; hvilket herved bekjendtgjøres, overeensstemmende med Pl. 22de April 1817, til Pantecreditorers og Liebhaveres Efterretning. Rougs a. Herredscontoir i Randers, d. 8 Aug. 1844. A. L. Reiersen.
Aarhuus Stifts-Tidende, 1844-08-13
Tirsdagen den 20de August, Kl. 2 Eftermiddag, bliver afholdt 5te Auction udi og over det Stervboet efter Morten Nielsen Hyllebergs Enke, Barbara Pedersdatter, tilhørende Huus i Hadslund, bestaaende af 7 Fag med Toft og Hauge, ansat til Hartkorn 2 Fdkr. 1 Alb. Nørhald, Støvring og Galthen Herreders Contoir, den 3die August 1844. Wesenberg.
Aarhuus Stifts-Tidende, 1844-08-13
Da der ved den under 2den dennes afholdte Auction over den Boet efter afdøde Proprietair Peder Christian Langvad tilhørende Hovedgaard Hogholt ikke opnaaedes tilstrækkeligt Bud, saa bliver bemeldte Eiendom stillet til en ny Auction, der afholdes paa selve Gaarden Tirsdagen den 27de denne Maaned, Formiddag Kl. 10, og vil absolut Bortsalg finde Sted, saafremt blot nogenlunde antageligt Bud skeer. Bemeldte Hovedgaard Hogholt, der er beliggende i Hormested Sogn, Horns Herred, Hjørring Amt, midtveis mellem Kjøbstæderne Hjørring og Frederikshavn, ved Siden af Landeveien, der er paabegyndt at anlægges som Chaussee, staaer for gammel Matriculs Hartkorn fri HovedgaardsTaxt 20 Tønder 3 Skjepper 2 Fjerdingkar 1/2 Alb., Skovskyld 1 Tønde 1 Skjeppe 1 Fjerdingkar 1 1/2 Album, nye Matriculs Hartkorn 23 Tønder 6 Skjepper 3 Fjerdingkar 2 1/2 Album, og har et Areal af 220 Tønder Agerland, 90 Tønder Land Eng, 160 Tønder gode Overdrevs-Jorder, der alle ere særdeles tjenlige til Opdyrkning, og hvortil Mergel haves beqvemt paa flere Steder i Eiendommen. Udsæden var sidste Aar 45 Tønder Rug, 20 Tønder Byg, 40 Tønder Havre og 28 Tønder Kartofler. - Hobjergningen har været mellem 150 og 200 Læs aarlig. -J de sidste 4 Aar er merglet circa 100 Tønder Land. Paa Gaarden har hidtil været holdt en Besætning af 100 store Qvæghøveder, 14 a 15 Heste og 30 Faar. Bygningerne, der afgive Beboelse for en herskabelig Familie, ere solide og vel vedligeholdte. Gaarden vil blive opraabt alternativt med eller uden Besætning, og Pengeconditionerne ville blive meget favorable for Kjøberen og tildeels læmpede efter dennes Ønske, saaledes at en betydelig Deel af Kjøbesummen kan blive indestaaende i Eiendommen. Conditionerne henligge til Eftersyn hos Landsover samt Hof- og Stadsrets=Procurator Rømer i Kjøbenhavn og hos dHrr. Gjæstgivere Petersen i Aalborg, Rydell i Randers og Larsen i Aarhuus. Horns Herredscontoir i Frederikshavn, d. 5 Aug. 1844. Kühnel.
Aarhuus Stifts-Tidende, 1844-08-13
Ringsted Post- og Gjæstgivergaard bliver, da der ved de over samme afholdte 3de Auctioner aldeles intet Bud er skeet, stillet til en fjerde Auction, som afholdes paa Raadstuen i Ringsted Torsdagen den 22de August 1844, Middag Kl. 12, og ved hvilken Auction Eiendommen skal afhændes fra Boet. Det bemærkes, at i denne meget gode og indbringende Eiendom kan forblive indestaaende af offentlige Midler indtil et Beløb af 20,000 Rbd. Panthaverne ere forud givne anordnet Varsel. Conditionerne ere til Eftersyn i Kjøbenhavn hos Hr. Cand. juris Damkjær og her i Ringsted paa Gjæstgivergaarden, samt paa mit Contoir. Harhoff. Ringsted, den 1ste August 1844.
Aarhuus Stifts-Tidende, 1844-08-13
Ved Proclama af 23de d. M., som læses for vedkommende Retter, ere Alle og Enhver, som maatte formene at have nogen Fordring i Stervboet efter forhenværende Gaardmand i Kondrup Anders Nielsen Bødker, indkaldte med 12 Ugers Varsel, for at anmelde og beviisliggjøre deres Krav for undertegnede Skifteforvalter, forinden bemeldte Tids Forløb. Ligeledes ere den Afdødes Arvinger indkaldte med lovligt Varsel for at iagttage deres Tarv under Boets Behandling. Hvilket herved endvidere bekjendtgjøres, med Tilføiende, at Skiftesamlinger i Boet afholdes her paa Contoiret Mandagen den 19de August og Fredagen den 4de October, hver Dags Eftermiddag Kl. 2. Nørhald, Støvring og Galthen Herreders Contoir i Randers, den 24de Juli 1844. Wesenberg.
Aarhuus Stifts-Tidende, 1844-08-13
Ved Proclama af Dags Dato, som læses ved Over og Underretten, ere Creditorerne i Boet efter afgangne Muurmester Peder Jacobsen Kjemff og efterlevende Hustrue, Karen Pedersdatter, indkaldte med 12 Ugers Varsel til for undertegnede Skifteret at anmelde og bevise deres Fordringer, hvilket herved endvidere bekjendtgjøres. Samlinger i Boet afholdes paa Raadstuen her i Byen Tirsdagen den 27de August, 24de September og 22de October førstkommende, hver Dags Formiddag Kl. 10. Randers Skifteret, den 23de Juli 1844. S. Poulsen. G. A. Koefoed. Jens Ditlev Blichfeldt, virkelig Justitsraad, Byfoged i Skanderborg, Herredsfoged i Hjelmslev-Gjern Herreder, samt Skriver i bemeldte Jurisdictioner,
Aarhuus Stifts-Tidende, 1844-08-13
Gjørvitterligt: at for mig har andraget Christen Andersen i Podehaugegaarden i Gjern Sogn og Herred, Skanderborg Amt, hvorledes han, i Medhold af en under 15de Juni 1844 erhvervet allerhøieste Bevilling til Mortifications=Doms Erhvervelse, har fundet sig foranlediget til at indstævne den mulige Jhændehaver af en af bemeldte Gaards forrige Eier Thøger Pedersen til Hjelmslev Gjern Herreders Overformynder under 14de Novbr. 1810, udstædt og den 15de f. M. inden bemeldte Herreders Ret thinglæst Panteobligation, stor 300 Rd. D., tilhørende Udstæderens 3de Søstre: Mette, Ane Sophie og Jnger Pedersdatter, hver med 100 Rd. D., foruden nogle Varer, ifølge Samfrændeskifte af 31te Marts 1810, hvilken Obligation, for hvis Paalydende, der den 11te Juni 1813 er omskreven til 150 Rbd. Sølv, er givet 1ste Prioritets Panteret i ovennævnte Podehaugegaard, af Hartkorn Ager og Eng 3 Tdr. 4 Skpr. 1/2 Alb. og Skovskyld 3 Fdkr. 1 3/4 Alb, med Bygning, Sæd og Avl, efterat den forsaavidt angaaer Ane Sophie og Jnger Pedersdatters Andeel er udslettet af Pantebogen, er bortkommen, saa at den for Mette Pedersdatters Andeel, 50 Rbd. Sølv og Varer, af Værdi omtrent 100 Rbd., der ligeledes er indfriet, ikke kan erholdes udslettet af Pantebogen. Thi indstævnes herved med Aar og Dags Varsel til at møde for Hjelmslev Gjern Herreders Ret, som holdes paa Thinghuset i Skanderborg den sidste Torsdag i Januar Maaned 1846, Form. Kl. 10, den eller dem, som maatte have forommeldte Obligation ihænde, til dermed at fremkomme og deres lovlige Adkomst til samme at beviisliggjøre, da Citanten, saafremt Jngen inden foreskrevne Tids Forløb dermed maatte melde sig, overeensstemmende med den paaberaabte Kongelige Bevilling, vil paastaae og forvente meerbemeldte Obligation ved Dom mortificeret som Behæftelsesdocument, saaledes at samme, ogsaa forsaavidt angaaer det resterende Beløb, af vedkommende Pantebog kan udslettes; Alt efter behørig Procedure og nærmere nedlæggende Paastand.
Aarhuus Stifts-Tidende, 1844-08-13
Forelæggelse eller Landag er afskaffet ved Frd. 3die Juni 1796.
Aarhuus Stifts-Tidende, 1844-08-13
Til Bekræftelse under min Haand og EmbedsseglSkanderborg, den 11te Juli 1844. Blichfeldt. (L. S.)
Aarhuus Stifts-Tidende, 1844-08-13
En 1/2 Miil fra Horsens beliggende Gaard, der skylder af Hartkorn 5 Tdr. 1 Skp. 2 Fdkr. 1 1/2 Alb. er, paa Grund af anden Bestemmelse, underhaanden at erholde tilkjøbs med eller uden Besætning. Jorderne, der ere samlet beliggende, udgjøre et Areal af circa 90 Tdr. Land geometrisk Maal. Tørvejord og Mergel haves til Fornødenhed og beqvemt. Den aarlige Udsæd er 14 Tdr. Rug, 9 a 10 Tdr. Byg, 27 Tdr. Havre, 3 Tdr. Ærter og 2 Tønder Boghvede. 30 a 40 Læs Engho avles aarlig. Bygningerne ere gode og indrettede til Beboelse for enhver Familie. Af Kjøbesummen kan omtrent 1/2 Deel blive indestaaende i Eiendommen og Tiltrædelse kan skee naar ønskes. Liebhavere behage at henvende sig enten personlig eller i portofrie Breve til Hospitalsforstander Procurator Borch i Veile.
Aarhuus Stifts-Tidende, 1844-08-13
Dampskibet Kønigina Caroline Amalie", Capt. P. Jordt.
Aarhuus Stifts-Tidende, 1844-08-13
afgaaer fra Kjöbenhavn til Aarhus Onsdagen den 14de Aug., Kl. 5 Morgen, fra Aarhus til Kjöbenhavn Torsdagen d. 15de Aug., Kl. 5 Morgen, medtagende Passagerer. Indskrivningen skeer hos J. H. Agerup. Aarhus, d. 10de Aug. 1844. ved Aaen.